wannaphong/clean_thaiwikipedia huggingface dataset:
# คลื่นกระแทก
คลื่นกระแทก  คือรูปแบบการรบกวนที่แพร่ออกไปชนิดหนึ่ง เหมือนกับคลื่นปกติทั่วไปซึ่งมีพลังงานอยู่ในตัวและสามารถแพร่พลังงานนั้นออกไปผ่านตัวกลางหนึ่งๆ (อาจเป็นของแข็ง ของเหลว แก๊ส หรือพลาสมา) หรือบางครั้งก็อาจสูญหายไปในวัสดุที่เป็นตัวกลางโดยผ่านสนาม เช่น สนามแม่เหล็กไฟฟ้า คลื่นกระแทกมีคุณลักษณะที่เกิดแบบทันทีทันใด เป็นการเปลี่ยนแปลงแบบไม่ต่อเนื่องในสารตัวกลาง เมื่อเกิดการกระแทก จะมีกระแสความดัน อุณหภูมิ และความหนาแน่นที่พุ่งสูงขึ้นอย่างรวดเร็วเสมอ
คลื่นกระแทกจะเดินทางผ่านสารตัวกลางส่วนใหญ่ด้วยความเร็วที่สูงกว่าคลื่นโดยทั่วไป

วัตถุที่เป็นแหล่งกำเนิดเสียงอาจเคลื่อนที่ด้วยความเร็วที่น้อยกว่าหรือมากกว่าอัตราเร็วเสียงในตัวกลางก็ได้ ในกรณีที่เคลื่อนที่ด้วยความเร็วน้อยกว่าอัตราเร็วเสียง เสียงที่ผู้ฟังได้ยินจะเป็นไปตามปรากฏการณ์ดอปเพลอร์ แต่หากเคลื่อนที่ด้วยความเร็วมากกว่าอัตราเร็วเสียง เสียงที่ผู้ฟังได้ยินจะแตกต่างไปจากปรากฏการณ์ดอปเพลอร์ และไม่สามารถใช้ปรากฏการณ์ดอปเพลอร์อธิบายสิ่งที่เกิดขึ้นได้ ตัวอย่างของเสียงในกรณีนี้ เช่น เสียงจากเครื่องบินที่มีความเร็วมากกว่าอัตราเร็วเสียงโดยเป็นเสียงที่ดังมาก และเกิดขึ้นเมื่อเครื่องบินเคลื่อนที่ผ่านผู้ฟัง คลื่นเสียงในกรณีนี้คือ คลื่นกระแทก และเสียงจากคลื่นกระแทกซึ่งเป็นเสียงที่ดังมากจะเรียกว่า ซอนิกบูม (sonic boom)

ผู้ฟังที่เคยได้ยินเสียงจากคลื่นกระแทกที่เกิดจากเครื่องบินจะสังเกตได้ว่า เสียงจากคลื่นกระแทกมักเกิดขึ้นหลังจากเครื่องบินเคลื่อนที่ผ่านผู้ฟังไปแล้ว สาเหตุเนื่องจากคลื่นกระแทกเป็นคลื่นรูปกรวย ซึ่งหน้าคลื่นจะเคลื่อนที่มาถึงผู้ฟังเมื่อเครื่องบินเคลื่อนผ่านผู้ฟังไปแล้ว เสียงที่ผู้ฟังได้ยินจะเป็นเสียงดังมากเนื่องจากคลื่นกระแทกมีแอมพลิจูดมากและพลังงานสูง ในบางครั้งพลังงานของคลื่นกระแทกสามารถทำให้หน้าต่างแตกได้ และดังที่ได้กล่าวแล้วในตอนต้นเสียงดังนี้เรียกว่า ซอนิกบูม ซึ่งผู้ฟังอาจได้ยินเสียงซอนิกบูมจากเครื่องบินลำหนึ่งหลายครั้ง เนื่องจากคลื่นกระแทกสามารถเกิดขึ้นบนเครื่องบินได้หลายตำแหน่ง
# บอมบ์เดอะเบส
บอมบ์เดอะเบส  เป็นกลุ่มดนตรีอังกฤษ ที่ตั้งขึ้นโดย ทิม ซิเมนอน โดยเริ่มจากตัดเพลง และ การมิกซ์เสียงในขณะที่เขากำลังเป็นดีเจอยู่ในช่วงกลางจนถึงปลายคริสต์ทศวรรษ 1980 

เขาได้กล่าวไว้ว่า "การแซมเพิลเพลงได้ถูกรอยขีดข่วนทั้งที่กำลังเล่นกันสดๆหรือการแซมเพิลและการลูปด้านบนของจังหวะการเต้น ดังนั้นแนวความคิดเป็นหนึ่งในบอมมิงเดอะเบสที่มีความคิดที่แตกต่างกันกับการตัดเสียงเพลง บอมมิงเป็นกราฟฟิตีในการเขียนเช่นเดียวกัน เช่นคนในรถไฟที่อยากจะ บอมบ์ หรืออะไรประมาณนั้น
"

ผลงาน
อัลบั้มและอีพี
 Into The Dragon (Rhythm King Records, 1988)
 Unknown Territory (Rhythm King Records, 1991)
 Clear (Fourth and Broadway, 1995)
 Beat Dis - The Very Best of Bomb The Bass (Camden, 1999)
 Clear Cut (EP) (Morr Music, 2001)
 Tracks (12-inch EP) (with Jack Dangers) (Electric Tones, 2001)
 Future Chaos (!K7 / Electric Tones, 2008)
 Back to Light (!K7 / Electric Tones, 2010)

ซิงเกิล
 Beat Dis (1987) UK #2
 Megablast/Don't Make Me Wait (1988) UK #6
 Say A Little Prayer (รวมกับ. Maureen) (1988) UK #10
 Love So True (1991)
 Winter In July (1991) UK #7
 The Air You Breathe (1991) UK #52
 Keep Giving Me Love (1992) UK #62 [บันทึกอีกครั้งของเพลง Love So True]
 Bug Powder Dust (รวมกับ. Justin Warfield) (1994) UK #24
 Darkheart (feat. Spikey Tee) (1994) UK #35
 1 To 1 Religion (รวมกับ. Carlton) (1995) UK #53
 Sandcastles (1995) UK #54
 Empire (1996)
 Clear Cut (รวมกับ. Lali Puna) (2001)
 So Special (รวมกับ. Paul Conboy) (2008) 
 Butterfingers (รวมกับ. Fujiya & Miyagi) (2008)
 Black River (รวมกับ. Mark Lanegan) (2009)
 The Infinites (รวมกับ. Paul Conboy) (2009)
# มิกิ ซาโต
มิกิ ซาโต  เกิดวันที่ 15 เมษายน พ.ศ. 2523 (ค.ศ. 1980) ที่เมืองฟูกูชิมะ ประเทศญี่ปุ่น เป็นนักแสดง

 ข้อมูลส่วนตัว 
ส่วนสูง 156 เซนติเมตร
น้ำหนัก 38 กิโลกรัม

 รายการโทรทัศน์ 
Kinyō Entertainment (金曜エンタテイメント) - น้ำพุร้อนที่มีชื่อเสียงของเมือง และการฆาตกรรมหญิงสาว (5) (2004, CX) 
Kinyō Entertainment (金曜エンタテイメント) - ตำนานสุสาน ชิกิบุ และโศกนาฏกรรมที่น่าเศร้า (2005, CX) 

 โทรทัศน์ 
Nakaimasabi no Kinyōbi no Suma-tachihe (中居正広の金曜日のスマたちへ) - รับบท- คะโอะริ คะวะมุระ (2009, สถานีโทรทัศน์ ทีบีเอส)

 การแสดงบนเวที 
Jump Festa (2004) (รับบท คุจิกิ ลูเคีย)
Rock Musical BLEACH - (รับบท คุจิกิ ลูเคีย)
Rock Musical BLEACH Saien - (รับบท คุจิกิ ลูเคีย)
Rock Musical BLEACH The Dark of The Bleeding Moon - (รับบท คุจิกิ ลูเคีย)
Rock Musical BLEACH Live Bankai Show Code 001 - (รับบท คุจิกิ ลูเคีย)
Rock Musical BLEACH No Clouds in the Blue Heaven - (รับบท คุจิกิ ลูเคีย)
Rock Musical BLEACH Live bankai Show Code 002 - (รับบท คุจิกิ ลูเคีย)
Rock Musical BLEACH The All - (รับบท คุจิกิ ลูเคีย)
Rock Musical BLEACH Live bankai Show Code 003 - (รับบท คุจิกิ ลูเคีย)

 ดีวีดี 
Rock Musical BLEACH - (รับบท คุจิกิ ลูเคีย)
Rock Musical BLEACH Saien - (รับบท คุจิกิ ลูเคีย)
Rock Musical BLEACH The Dark of The Bleeding Moon - (รับบท คุจิกิ ลูเคีย)
Rock Musical BLEACH Live Bankai Show Code 001 - (รับบท คุจิกิ ลูเคีย)
Rock Musical BLEACH No Clouds in the Blue Heaven - (รับบท คุจิกิ ลูเคีย)
Rock Musical BLEACH Live bankai Show Code 002 - (รับบท คุจิกิ ลูเคีย)
Rock Musical BLEACH The All - (รับบท คุจิกิ ลูเคีย)
Rock Musical BLEACH Live bankai Show Code 003 - (รับบท คุจิกิ ลูเคีย)

 แหล่งข้อมูลอื่น 
 佐藤美貴オフィシャルブログ 『MIKI-ROOM』
 前・所属事務所「オフィスA・SO・BO」によるプロフィール 
 佐藤美貴オフィシャルブログPowered by Ameba
# ซานาดู
ซานาดู (Xanadu) อาจหมายถึง
 ซานาดู (เมือง) (Xanadu) - หรือ ฉ่างตู เป็นเมืองหลวงเก่าสมัยกุบไลข่านของราชวงศ์หยวน ก่อนที่จะย้ายมาเป็นเมืองตาตู หรือปักกิ่งในปัจจุบัน
 ซานาดูเป็นเมืองที่มีการปรากฏอยู่ในบันทึกของ มาร์โก โปโล และมักถูกเปรียบเปรยในวัฒนธรรมร่วมสมัยในวรรณกรรมหลายเรื่องกล่าวถึงความหมายของความมั่งคั่ง
 ซานาดูจักรพรรดิ์ (Philodendron xanadu Croat, Mayo & J. Boos) สปีชีส์ของเฟิร์นชนิดหนึ่ง
 สีซานาดู - สีเทาอมเขียวมาจากชื่อของต้นเฟิร์นซานาดู
 ซานาดู (ภาพยนตร์) - ภาพยนตร์ที่ออกฉายในปี พ.ศ. 2523
 ละครเพลงเกาหลีซานาดู ได้นำภาพยนตร์ซานาดูมาประกอบทำใหม่ นำแสดงโดย ฮีช็อลและคังอิน
 โครงการซานาดู (Project Xanadu) - โครงการพัฒนาเวิลด์ไวด์เว็บที่ก่อตั้งในปี พ.ศ. 2503
# แม่น้ำยูรัล
แม่น้ำยูรัล (,) มีอีกชื่อว่า แม่น้ำยาอิค (, ; ,) เป็นแม่น้ำที่ไหลจากประเทศรัสเซียถึงประเทศคาซัคสถานซึ่งเป็นรอยต่อระหว่างทวีปเอเชียกับทวีปยุโรป โดยไหลลงมาจากทางใต้ของเทือกเขายูรัลและสิ้นสุดที่ทะเลสาบแคสเปียน โดยแม่น้ำสายนี้มีความยาวประมาณ 2428 กิโลเมตร และมีความยาวเป็นอันดับ 3 ของทวีปยุโรป รองจากแม่น้ำวอลกาและแม่น้ำดานูบ น้ำในแม่น้ำยูรัลไหลลงสู่ทะเลสาบแคสเปียนในประเทศคาซัคสถาน ซึ่งร้อยละ 70 ของน้ำในแม่น้ำยูรัลได้มาจากการละลายของหิมะ ส่วนที่เหลือมาจากปริมาณน้ำฝนที่ไหลลงสู่แม่น้ำ ต้นกำเนิดของแม่น้ำยูรัลเกิดจากเทือกเขายูรัลซึ่งมีความสำคัญอีกประการหนึ่งคือ เป็นเส้นแบ่งทวีประหว่างยุโรปกับเอเชีย

ดินดอนสามเหลี่ยมปากแม่น้ำยูรัล (Ural delta) มีลักษณะยาว และเรียวคล้ายกับตีนนก (bird’s foot) ซึ่งการแสดงการสะสมตัวของตะกอนในลักษณะนี้สามารถบอกได้ว่า เกิดจากอิทธิพลการไหลของแม่น้ำเป็นหลัก และได้รับอิทธิพลจากคลื่นเล็กน้อย ซึ่งบริเวณดินดอนสามเหลี่ยมปากแม่น้ำมิสซิสซิปปีในสหรัฐอเมริกามีลักษณะแบบนี้เช่นกัน

การสะสมของตะกอน (sediment supply) โดยปกติปริมาณตะกอนรวมประมาณ 310 g/m³ ส่วนในฤดูน้ำหลากจะมีปริมาณตะกอนเพิ่มขึ้นจนถึง 2400 g/m³ และในฤดูหนาวจะมีปริมาณตะกอนต่ำสุดประมาณ 0.5 g/m³ Yarushina Margarita I., Eremkina Tatjana V. and  Tockner Klement.Rivers of Europe:Ural river basin.Russian Academy of Science, Ural Division, Institute of Plant and Animal Ecology.680p.

 ลักษณะสภาพแวดล้อมในอดีต 
thumb|right|ดินดอนสามเหลี่ยมปากแม่น้ำยูรัลมีลักษณะยาวและเรียวคล้ายกับตีนนกUral River Delta, Kazakhstan (NASA Earth Observatory)
สภาพแวดล้อมในอดีตของดินดอนสามเหลี่ยมจะเป็นลักษณะของธารน้ำแข็ง เพราะเมื่อก่อนถูกปกคลุมด้วยน้ำแข็ง ซึ่งอยู่ในยุคน้ำแข็งและยุคน้ำแข็งละลาย เมื่อน้ำแข็งละลาย ก็มีการพัฒนามาเป็นแม่น้ำต่างๆ โดยได้พาตะกอนจากพื้นดินโดยเฉพาะบริเวณที่เป็น ที่ราบธารน้ำแข็งรัสเซีย ลักษณะของสามเหลี่ยมปากแม่น้ำยูรัลเริ่มมีการคงสภาพในช่วงไพลสโตซีน (Pleistocene)Barannik, V., Borysova, O., and Stolberg, F. 2004. The Caspian Sea region: environmental change. Ambio 33: 45–51.

ปัจจัยของระดับน้ำทะเลที่มีผลต่อดินดอนสามเหลี่ยมปากแม่น้ำยูรัล

แม่น้ำยูรัล เริ่มมีการเปลี่ยนตำแหน่งและทิศทางในช่วงหลังยุคที่น้ำทะเลลด โดยมีการขยายตัวไปถึง 32 กิโลเมตร ครอบคลุมพื้นที่ 522 ตารางกิโลเมตร และยื่นเข้าไปในคาบสมุทรเปชนอย (Peshnoy) ในประเทศคาซัคสถาน

การพัฒนามาเป็นดินดอนสามเหลี่ยมปากแม่น้ำยูรัล

ในแต่ละปี แม่น้ำยูรัลจะมีการกัดเซาะจากคลื่นและจากการเปลี่ยนแปลงของระดับน้ำทะเล เกิดเป็นลักษณะของทางน้ำ เมื่อตะกอนมีการสะสมตัวมากขึ้นจะเกิดเป็นลักษณะของดินดอนสามเหลี่ยมปากแม่น้ำยูรัล ซึ่งจะแสดงลักษณะการกระทำที่เกิดจากแม่น้ำเป็นหลักKroonenberg S.B., Rusakov G.V. and  Svitoch A.A..1996.The wandering of the Volga delta: a response to rapid Caspian sea-level change.Department of Soil Science and Geology, Agricultural University, Wageningen, Netherlands;Astrakhan Man and Biosphere Nature Reserve, Astrakhan, Russia;Faculty of Geography: Moscow State University, Moscow, Russia.

ซากดึกดำบรรพ์

ลักษณะของซากดึกดำบรรพ์ที่พบ มีได้ตั้งแต่พวกแพลงก์ตอน ไปจนถึงพวกไดอะตอมขนาดเล็ก แต่ที่พบเจอในหิน ได้แก่ พวกหอยสองฝา และหอยฝาเดียว
# มหาวิทยาลัยนอร์ท
มหาวิทยาลัยนอร์ท อาจหมายถึง
 มหาวิทยาลัยนอร์ทกรุงเทพ - มหาวิทยาลัยเอกชนตั้งอยู่ที่อำเภอธัญบุรี จังหวัดปทุมธานี
 มหาวิทยาลัยนอร์ท-เชียงใหม่ - มหาวิทยาลัยเอกชนตั้งอยู่ที่อำเภอหางดง จังหวัดเชียงใหม่
# ฮัม (ประเทศเบลเยียม)
ฮัม  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 10,000 คน ในเดือนมกราคม ค.ศ. 1977 ได้มีการควบรวมเขตย่อยโอสต์ฮัม (Oostham) กับเขตย่อยกวาดเมเคอเลิน (Kwaadmechelen) และเปลี่ยนแปลงฐานะเป็นเทศบาล

 แหล่งข้อมูลอื่น 

 เว็บไซต์อย่างเป็นทางการของฮัม
# เพลงประกอบภาพยนตร์โมะโนะโนะเกะฮิเมะ
อัลบั้มเพลงประกอบภาพยนตร์โมะโนะโนะเกะฮิเมะ  เป็นอัลบั้มใน พ.ศ. 2540 ดนตรีประพันธ์โดย Joe Hisaishi ซึ่งเป็นผู้ประพันธ์เพลงสำหรับภาพยนตร์ส่วนใหญ่ของฮะยะโอะ มิยะซะกิผู้กำกับภาพยนตร์เรื่องนี้ ในอัลบั้มนี้มีเพลงที่ขับร้องสองเพลงโดยมิยะซะกิเป็นผู้แต่งเนื้อร้อง คือ The Tatara Women Work Song และเพลงหลักประจำภาพยนตร์ ดนตรีบรรเลงโดย Tokyo City Philharmonic Orchestra โดยมี Hiroshi Kumagai เป็นวาทยากร อัลบั้มเผยแพร่ในญี่ปุ่นโดย Tokuma Japan Communications เมื่อวันที่ 2 กรกฎาคม พ.ศ. 2540 ก่อนภาพยนตร์ออกภายไม่ถึงสองสัปดาห์ และเผยแพร่ในอเมริกาเหนือโดย Milan Records เมื่อวันที่ 12 ตุลาคม พ.ศ. 2542

เพลงส่วนใหญ่ในอัลบั้มคล้ายกัน ยกเว้นเพลงหลักตอนจบของภาพยนตร์ซึ่งถูกแปลเป็นเป็นภาษาอังกฤษ ส่วนแทรคที่ 20 ซึ่งเป็นเวอร์ชันที่ยาวกว่าของเพลงหลักในฉบับภาษาญี่ปุ่นถูกตัดออกไปในเวอร์ชันภาษาอังกฤษ  เวอร์ชันภาษาญี่ปุ่นขับร้องโดย counter-tenor Yoshikazu Mela ในขณะที่ฉบับภาษาอังกฤษขับร้องโดย Sasha Lazard ซาวด์แทรกนี้ยังเผยแพร่ในฝรั่งเศสในรูปแบบต้นฉบับภาษาญี่ปุ่น

เป็นปกติสำหรับภาพยนตร์จากสตูดิโอจิบลิที่จะมีอัลบั้มออกมาเพิ่มเติมออกมาอีกในหลายรูปแบบ นอกเหนือจาก sound track  
 image album แสดงภาพยนตร์ในช่วงเริ่มแรกการผลิตซึ่งใช้เป็นแรงบันดาลใจให้นักดนตรีและผู้ประพันธ์ที่เกี่ยวข้อง 
 symphony suite เป็นเพลงที่ยาวขึ้นโดยแต่ละเพลงรวมธีมที่ต่างๆ กันของภาพยนตร์ Czech Philharmonic Orchestra เป็นผู้บรรเลงและมี Mario Klemens เป็นวาทยากร

 รายชื่อเพลงในอัลบั้ม (ภาษาอังกฤษ) 
 "The Legend of Ashitaka" – 1:39
 "The Demon God" – 3:51
 "Departure - To the West" – 2:33
 "Demon Power" – 0:36
 "The Land of the Impure" – 2:59
 "The Encounter" – 0:53
 "Kodamas" – 2:27
 "The Forest of the God" – 0:41
 "Evening at the Ironworks" – 0:39
 "The Demon God II - The Lost Mountains" – 0:57
 "Lady Eboshi" – 2:48
 "The Tatara Women Work Song" – 1:30
 "The Furies" – 1:28
 "The Young Man from the East" – 1:25
 "Requiem" – 2:22
 "Will to Live" – 0:32
 "San and Ashitaka in the Forest of the Deer God" – 1:39
 "Princess Mononoke Theme Song (Instrumental Version)" – 2:08
 "Requiem II" – 2:14
 "Princess Mononoke Theme Song" – 3:32 (not in the English release)
 "Battle Drums" – 2:47
 "The Battle in Front of the Ironworks" – 1:26
 "Demon Power II" – 2:30
 "Requiem III" – 0:55
 "Retreat" – 1:31
 "The Demon God III" – 1:14
 "Adagio of Life and Death" – 2:09
 "The World of the Dead" – 1:27
 "The World of the Dead II" – 1:33
 "Adagio of Life and Death II" – 1:07
 "Ashitaka and San" – 3:12
 "Princess Mononoke Theme Song" – 1:23
 "The Legend of Ashitaka Theme (End Credit)" – 5:03

 ยอดจำหน่ายในญี่ปุ่น 
 รูปแบบ  จำนวน  Soundtrack 50 ล้านแผ่น（1997年発売のCD） Image Album 7 ล้านแผ่น（1996年発売のCD）叶精二『宮崎駿全書』209頁。0.5 ล้านแผ่น（2004年発売の再発CD） Symphony 8 ล้านแผ่น（1998年発売のCD） เพลงประจำภาพยนตร์โมะโนะโนะเกะฮิเมะ 60 ล้านแผ่น（1997年発売のシングルCD）0.5 ล้านแผ่น（2004年発売の再発シングルCD）
# โครงการซานาดู
โครงการซานาดู  เป็นโครงการด้านคอมพิวเตอร์ที่มีเป้าหมายในการพัฒนาเวิลด์ไวด์เว็บที่ก่อตั้งในปี พ.ศ. 2503 โดย เท็ด เนลสัน ขณะเดียวกันทางนิตยสารไวรด์ได้กล่าวว่าโครงการซานาดูเป็นเวเปอร์แวร์ที่ยาวนานที่สุดในประวัติศาสตร์คอมพิวเตอร์The Curse of Xanadu, Wired feature on Nelson and Xanadu ซึ่งซานาดูได้ประกาศตัวในปี 2503 แต่ไม่เปิดตัวจนกระทั่งปี 2541 และซอฟต์แวร์ที่เปิดตัวก็ไม่ใช่ตัวที่สมบูรณ์

โครงการเริ่มต้นในช่วงที่ เท็ด เนลสัน ได้เรียนอยู่ที่มหาวิทยาลัยฮาร์เวิร์ด โดยได้จำลองการทำงานขั้นพื้นฐานในการเก็บรุ่นต่างๆ ของเอกสาร
# เออิจิ โมริยามะ
เออิจิ โมริยามะ (เกิดวันที่ 3 ตุลาคม ค.ศ. 1976) เป็นนักแสดงชาวญี่ปุ่นที่เป็นที่รู้จักจากบทละครเวที ปัจจุบันอยู่ในกลุ่ม *pnish* ของ Sun Music Group

 ผลงานละครเพลง 
เท็นนิมิว : เดอะ ปริ๊นซ์ ออฟ เท็นนิส มิวสิเคิล ซีรีส์ (เป็น ทาเคชิ โมโมะชิโร่)
 The Prince of Tennis Musical (2003)
 The Prince of Tennis Musical: Remarkable 1st Match Fudomine (2003–2004)
 The Prince of Tennis Musical: Dream Live 1st (2004)
 The Prince of Tennis Musical: More Than Limit St. Rudolph Gakuen (2004)
 The Prince of Tennis Musical: Side Fudomine ~Special Match~ (In Winter of 2004-2005)
 The Prince of Tennis Musical: Dream Live 7th (2010)
ร็อก มิวสิเคิล บลีช
 Rock Musical Bleach: (2005) - อาบาราอิ เร็นจิ
 Rock Musical Bleach: ไซเอ็น (2006) - อาบาราอิ เร็นจิ
 Rock Musical Bleach: ดวงจันทร์สีเลือด (2006) - อาบาราอิ เร็นจิ
 Rock Musical BLEACH: บังไค โชว์ โค้ด 001 - อาบาราอิ เร็นจิ
 Rock Musical BLEACH: สวรงสวรรค์สีฟ้าที่ไร้เมฆ - อาบาราอิ เร็นจิ
 Rock Musical BLEACH: บังไค โชว์ โค้ด 002 - อาบาราอิ เร็นจิ
 Rock Musical BLEACH: เดอะ ออล - อาบาราอิ เร็นจิ
 Rock Musical BLEACH: บังไค โชว์ โค้ด 003 - อาบาราอิ เร็นจิ
ผลงานอื่นบนเวที
 Various Shiro x Kuro productions, as a member
 Various *pnish* productions, as a member and producer
 Waga Machi
 Towering Life
 Comic Jack as Rascal
 OH! BABY as Eiji Sawamura
 Moeyo Ken
 Hallelujah as Eiji
 ZIPPER
 Angela
 Jump Festa Stage One Piece as Roronoa Zoro
 Ending Note: Yuruka na Zetsubou
 bambino
 Den'en no Shisu
 30
 bambino 2
 Sukedachi
 abbey
 bambino+
 Shin Ugetsu Monogatari
 31
 bambino 0
 Every Little Thing
 ซามูไรเซเว่น

 ภาพยนตร์ 
 The Prince of Tennis (film) (2006) รับบท เก็นอิจิโร่ ซานาดะ
 Waterboys (film) (2001) เป็น กัปตันทีมบาสเก็ตบอล

 ผลงานการพากษ์ 
 อนิเมะ 
 Dr. Rin ni Kiitemite! (TV) รับบท คันซากิ โคมิ
 อายชีลด์ 21 (TV) รับบท โคทาโร่ (ตอนที่ 43)
 Good Morning Call (OAV) รับบท อุเอฮาระ ฮิซาชิ
 ปริ๊นซ์ ออฟ เทนนิส (series & OVAs) รับบท อิบุ ชินจิ
 ปริ๊นซ์ ออฟ เทนนิส: Atobe's Gift (movie) รับบท อิบุ ชินจิ

 เกม 
 เก็ตแบ็คเกอร์ (อย่างนี้ต้องเอาคืน) รับบท มิโด้ บัน
 The Prince of Tennis series รับบท อิบุ ชินจิ
 The Prince of Tennis: SWEAT&TEARS รับบท โทโด เค็นโกะ, อิบุ ชินจิ

แหล่งข้อมูลอื่น
 *pnish* profile
 Sun Music profile 
 Official blog
# เวเปอร์แวร์
เวเปอร์แวร์  กล่าวถึงผลิตภัณฑ์โดยเฉพาะฮาร์ดแวร์หรือซอฟต์แวร์ที่ได้ประกาศวันวางจำหน่าย และได้เลื่อนการจำหน่ายออกไปหลายเดือนหรือหลายปี ความหมายของเวเปอร์แวร์มักจะอยู่ในเชิงลบ โดยจะถูกกล่าวถึงว่าผู้จำหน่ายผลิตภัณฑ์มีเจตนาประกาศสินค้าไว้ล่วงหน้าเพื่อไม่ให้กลุ่มลูกค้ารอสินค้าของตนเองก่อนที่จะตัดสินใจเลือกสินค้าของคู่แข่ง ซึ่งในปี พ.ศ. 2533 ได้มีกลยุทธ์ทางการค้าในลักษณะของเวเปอร์แวร์เป็นจำนวนมากทำให้เกิดผลกระทบทางอุตสาหกรรมในภาพรวม 

คำว่า "เวเปอร์แวร์" ในภาษาอังกฤษเริ่มมีการใช้วิศวกรของบริษัทไมโครซอฟท์ในปี พ.ศ. 2525 กล่าวถึงระบบปฏิบัติการ XenixFlynn, Laurie (1995-04-24). "The Executive Computer". The New York Times (The New York Times Company). ISSN 0362–4331, p. 1. 

 ตัวอย่างเวเปอร์แวร์ 
 3GThe Real Reason 3G is Vaporware
 Bluetooth
 Internet Explorer 7
 Mac OS X The long-awaited "next generation Mac OS" that began life as Coplandhttp://www.roughlydrafted.com/RD/Q4.06/922B4392-850C-4CA6-92F3-9C265E22DD1E.html
 วอร์คราฟต์ 3
 เดียโบล 3 ได้ประกาศการเปิดตัวเมื่อ พ.ศ. 2551 (7 ปีหลังจากที่ภาคก่อนหน้าวางจำหน่าย) แต่เริ่มวางจำหน่ายเกมเดียโบลภาค 3 นี้จริงใน พ.ศ. 2555
# ไมโลไนต์
หินไมโลไนต์ ( mylos, meaning mill.Lapworth, C. 1885. Nature, 32, 558-559.) เป็นหินแปรริ้วลายชนิดหนึ่ง ที่เกิดจากการแปรสภาพเนื่องจากการเกิดแรงดันที่ผิดปกติอย่างมหาศาล โดยเกิดจากกระบวนการ บด อัด เฉือน จากการเกิดรอยเลื่อน 
กล่าวคือ เมื่อการชนกันอย่างรุนแรงของแผ่นเปลือกโลกแผ่นเปลือกโลกแผ่นหนึ่งจะเกิดการมุดตัวลงไปภายใต้แผ่นเปลือกโลกอีกแผ่นหนึ่ง (กระบวนนี้เรียกว่าการเกิด) หินจะถูกการบด อัด เฉือน เป็นเศษชิ้นส่วนต่างๆ  และความร้อนของแผ่นเปลือกโลกบริเวณที่มุดตัวลงในบริเวณนี้ทำให้เนื้อหินถูกเปลี่ยนลักษณะเป็นแบบพลาสติกหรือมีความยืดหยุ่นเป็นส่วนใหญ่ ซึ่งผลึกแร่ของเนื้อหินจะเกิดการหลอมและเกิดการตกผลึกใหม่เป็นผลึกเล็กอัดตัวกันแน่น จนกระทั่งอุณหภูมิของเนื้อหินเริ่มลดลง ผลึกแร่จะเกิดการเรียงตัวตามองค์ประกอบทางเคมี มีลักษณะริ้วลายคล้ายอมยิ้ม กลายเป็นหินแปรที่มีริ้วลายเกิดขึ้น ซึ่งเรียกหินลักษณะนี้ว่า หินไมโลไนต์ 

ชาลส์ แลบเวิท (Charles Lapworth) เป็นผู้ตั้งชื่อหินไมโลไนต์ในปี ค.ศ. 1885 โดยเริ่มจากการใช้อธิบายความวาวของเนื้อหิน ซึ่งศึกษาหินในบริเวณเขตรอยเลื่อน Moine thrust และปัจจุบันใช้เรียกชื่อหินแปรที่การเรียงตัวของแร่คล้ายริ้วลายของอมยิ้ม ซึ่งเป็นหินแปรที่เกิดขึ้นในบริเวณรอยเลื่อน
# การแจกแจงปรกติ
สำหรับทฤษฎีความน่าจะเป็น การแจกแจงปกติ  เป็นการแจกแจงความน่าจะเป็นของค่าของตัวแปรสุ่มที่เป็นค่าแบบต่อเนื่อง โดยที่ค่าของตัวแปรสุ่มมีแนวโน้มที่จะมีค่าอยู่ใกล้ ๆ กับค่า ๆ หนึ่ง (เรียกว่าค่ามัชฌิม)
กราฟแสดงค่าฟังก์ชันความหนาแน่น (probability density function) จะเป็นรูปคล้ายระฆังคว่ำ หรือเรียกว่า Gaussian function โดยค่าฟังก์ชันความหนาแน่นของการแจกแจงปรกติ ได้แก่
 
โดย "x" แทนตัวแปรสุ่ม พารามิเตอร์ μ แสดงค่ามัชฌิม และ σ 2 คือค่าความแปรปรวน (variance) ซึ่งเป็นค่าที่ใช้บอกปริมาณการกระจายของการแจกแจง
การแจกแจงปรกติที่มีค่า  และ  จะถูกเรียกว่า การแจกแจงปรกติมาตรฐาน

การแจกแจงปรกติเป็นการแจกแจงที่เด่นที่สุดในทางวิชาความน่าจะเป็นและสถิติศาสตร์ ซึ่งก็มาจากหลาย ๆ เหตุผลCasella, George; Berger, Roger L. (2001). Statistical inference (2nd ed.). Duxbury. ISBN 0-534-24312-6. ซึ่งก็รวมถึงผลจากทฤษฎีบทขีดจำกัดกลาง (central limit theorem) ที่กล่าวว่า ภายใต้สภาพทั่ว ๆ ไปแล้ว ค่าเฉลี่ยจากการสุ่มค่าของตัวแปรสุ่มอิสระจากการแจกแจงใด ๆ (ที่มีค่าเฉลี่ยและค่าความแปรปรวนจำกัด) ถ้าจำนวนการสุ่มนั้นใหญ่พอ แล้วค่าเฉลี่ยนั้นจะมีการแจกแจงประมาณได้เป็นการแจกแจงปรกติ

 ลักษณะที่สำคัญของการแจกแจงปรกติ 
  ทุกค่าของ 
  ลดลงเรื่อย ๆ ถ้าค่า  ห่างจาก  เพิ่มขึ้นเรื่อย ๆ
  สมมาตรที่  คือ  ทุกค่า 
 เมื่อ  แล้ว  จะมีค่าสูงสุด และ  มีค่าเท่ากับมัธยฐาน กับ ฐานนิยม
 ถ้า  ลดลง ส่วนโค้งจะแคบลงด้วย
 พื้นที่ใต้ส่วนโค้งระหว่าง 
 กับ 
 กับ 
 กับ
# เจ้าหญิงมาร์ธา ลุยเซอแห่งนอร์เวย์
เจ้าหญิงมาร์ธา ลุยเซอแห่งนอร์เวย์ (ประสูติ: 22 กันยายน พ.ศ. 2514) พระราชธิดาในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์เป็นพระเชษฐภคินีของเจ้าชายโฮกุน มกุฎราชกุมารแห่งนอร์เวย์ หลังจากการเปลี่ยนแปลงกฎมนเทียรบาลใน พ.ศ. 2533 ส่งผลให้พระองค์อยู่ในลำดับที่ 4 ของการสืบราชบัลลังก์นอร์เวย์

 พระประวัติ 
เจ้าหญิงมาร์ธา ลุยเซอ ประสูติเมื่อวันที่ 22 กันยายน พ.ศ. 2514 ณ โรงพยาบาลแห่งชาตินอร์เวย์ กรุงออสโล ประเทศนอร์เวย์ พระราชธิดาในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ มีพระบิดา-มารดาอุปถัมภ์คือ สมเด็จพระราชาธิบดีโอลาฟที่ 5 แห่งนอร์เวย์, เจ้าหญิงมาร์กาเรธาแห่งสวีเดน, เคานท์เฟลมมิงแห่งโรเซนบอร์ก, เจ้าหญิงรัญฮิลด์แห่งนอร์เวย์, นางดักนี ฮารัลด์เซน, นายโฮกุ้น ฮารัลด์เซน, นีลส์ เยอร์เกิน อัสทรุป และอิอิมี ริดแดร์โวลด์

พระองค์มีพระอนุชาเพียงพระองค์เดียวคือ เจ้าชายโฮกุน มกุฎราชกุมารแห่งนอร์เวย์ ขณะนั้นยังไม่มีการเปลี่ยนแปลงกฎมนเทียรบาลทำให้พระองค์ไม่มีสิทธิ์ในการสืบราชบัลลังก์ และต่อมา พระองค์ได้เสกสมรสกับสามัญชน อารี เบห์น ทำให้พระองค์ต้องสละฐานันดรระดับ Her Royal Highness และใช้ฐานันดรระดับ Her Highness ภายหลังการเปลี่ยนแปลงกฎมนเทียรบาลที่ให้สิทธิแก่พระบุตรองค์แรกและฝ่ายในให้ขึ้นครองราชย์ได้ทำให้พระองค์อยู่ในลำดับที่ 4 ของการสืบราชบัลลังก์ เนื่องจากกฎมนเทียรบาลดังกล่าวไม่มีผลบังคับใช้ย้อนหลัง

 เสกสมรส 
เจ้าหญิงมาร์ธา ลุยเซอเสกสมรสเมื่อวันที่ 24 พฤษภาคม พ.ศ. 2545 กับอารี เบห์น  ศิลปินนักเขียน (เดิมชื่อ อารี มิกออิล บยอร์ชูล แต่ภายหลังได้เปลี่ยนมาใช้นามสกุลของยาย) ที่ทร็อนไฮม์ ประเทศนอร์เวย์ ทั้งสองมีธิดาด้วยกัน 3 คน ได้แก่
ม็อด อังเงลีกา เบห์น
ลีอาห์ อีซาดอรา เบห์น
เอ็มมา ตัลลูลาห์ เบห์น

 พระเกียรติยศ 
 พระอิสริยยศ 
เฮอร์รอยัลไฮนิส เจ้าหญิงมาร์ธา ลุยเซอแห่งนอร์เวย์ (22 กันยายน พ.ศ. 2514 – 24 พฤษภาคม พ.ศ. 2545)
เฮอร์ไฮนิส เจ้าหญิงมาร์ธา ลุยเซอแห่งนอร์เวย์ (24 พฤษภาคม พ.ศ. 2545 – ปัจจุบัน)

 เครื่องราชอิสริยาภรณ์ 
เจ้าหญิงมาร์ธา หลุยเซอแห่งนอร์เวย์ ทรงได้รับพระราชทานเครื่องราชอิสริยาภรณ์จากในประเทศนอร์เวย์ และต่างประเทศดังนี้Royal House web page on Princess Märtha's decorations  Retrieved 5 November 2007
 นอร์เวย์ : Grand Cross with Collar of the Royal Norwegian Order of St. Olav
 นอร์เวย์ :  Norwegian Royal House Centenary Medal
 นอร์เวย์ : Haakon VIIs Centenary Medal
 นอร์เวย์ :Olav Vs Commemorative Medal of 30. January 1991
 นอร์เวย์ : Olav Vs Jubilee Medal 1957-1982
 นอร์เวย์ : Olav Vs Centenary Medal
 นอร์เวย์ : Royal Family Order of King Olav V of Norway
 นอร์เวย์ : Royal Family Order of King Harald V of Norway
 เดนมาร์ก : Knight  of the Elephant
 ฟินแลนด์ : Grand Cross of the Order of the White Rose
 ไอซ์แลนด์ : Grand cross of the Order of the Falcon
 จอร์แดน : Grand Cross of the Order of Al-Kawkab Al Urdoni (Order of the Star of Jordan)
 โปรตุเกส : Grand Cross with Collar of the Order of Infante Dom Henrique
 สเปน : Grand Cross of the Spanish Order of Merit
 สวีเดน : Grand Cross of the Order of the Polar Star
 สวีเดน : King Carl XVI Gustaf's 50th Anniversary Medal

 พงศาวลี 

</center>
# การฝังเข็ม
การฝังเข็ม  การฝังเข็มหรือการปักเข็มเป็นการแพทย์ทางเลือกแขนงหนึ่ง โดยการฝังเข็มเข้าไปยังส่วนต่าง ๆ ของร่างกาย การฝังเข็มสามารถระงับอาการเจ็บปวด ช่วยเรื่องภาวะมีบุตรยาก (ภาวะไม่เจริญพันธุ์) ป้องกันโรคบางชนิด รวมถึงเสริมสุขภาพ การฝังเข็มเป็นแขนงหนึ่งของการแพทย์แผนจีน ซึ่งสามารถสืบย้อนประวัติได้ยาวนานหลายพันปี และยังมีรูปแบบที่แตกต่างกันมากมาย

การฝังเข็มคือการที่ใช้เข็มปักลงไปตามจุดต่างๆบนร่างกายของทั้งมนุษย์และสัตว์ ตามจุดสำคัญๆที่มีการบันทึกไว้ตั้งแต่โบราณมาแล้วว่า มีความสำคัญและสัมพันธ์กับอวัยวะต่างๆในร่างกาย จุดฝังเข็มบนร่างกายมนุษย์มีอยู่หลายร้อยจุด แต่จุดที่มีการบันทึกไว้อย่างชัดเจน ในเอกสารตำราแพทย์จีนโบราณและในเอกสารอ้างอิง ขององค์การอนามัยโลก (WHO) จะมีอยู่จำนวน 340000 จุด บนเส้นลมปราณ (meridian) หลักๆ 12 เส้นหลักและอีก 2 เส้นรอง จำนวนเส้นลมปราณในร่างกายแต่ละข้าง (ขวา-ซ้าย) มี 12 เส้น โดยแบ่งเป็นส่วนของแขน 6 เส้น และส่วนของขาอีก 6 เส้น (ส่วนอีก 2 เส้นรองจะอยู่ตรงกลางหลังและตรงกลางหน้าท้อง) ในส่วนของแขน 6 เส้น ก็จะจับคู่กันเองเป็น 3 คู่ เช่นเดียวกับขาก็จะจับคู่กันเองเป็น 3 คู่ แต่ละเส้นจะมีชื่อเรียกและหน้าที่ของมันอย่างชัดเจน ขอยกตัวอย่าง 2 เส้นใน 6 เส้นบนแขน เส้นของปอดและ ลำไส้ใหญ่ โดยเส้นของปอดจะสิ้นสุดที่ข้างหัวนิ้วโป้ง ส่วนเส้นของลำไส้ใหญ่ จะเริ่มบริเวณด้านข้างปลายนิ้วชี้ทั้ง2เส้น นี้คือเส้นของปอดและลำไส้ใหญ่จะ สัมพันธ์กันแบบภายนอกและภายใน เป็นแบบ External & Internal relationship เส้นของปอดมีชื่อเรียกว่า เส้นไท่อินปอด (Taiyin lung meridian) เส้นของลำไส้ใหญ่มีชื่อเรียกว่า เส้นหยางหมิงลำไส้ใหญ่ (Yangming large intestine meridian)

ในเส้นลมปราณแต่ละเส้น จะมีจุดฝังเข็ม (Acupunture points) หลายจุดจำนวนแตกต่างกันไปมากบ้าง น้อยบ้าง เช่น บนเส้นไท่อินปอดจะมีอยู่ 11 จุด บนเส้นหยางหมิงลำไส้ใหญ่จะ มีอยู่ 20 จุด แต่ละจุดก็จะมีชื่อเรียกของตัวเองทุกจุดชื่อของจุดจะแตกต่าง กันออกไป และทุกชื่อก็จะมีความหมายของตัวเอง ชื่อทั้งหมดเป็นชื่อในภาษาจีนกลาง เช่นจุดที่บริเวณด้านข้าง ปลายนิ้วโป้งของเส้นไท่อินปอด มี ชื่อเรียกว่า จุดเซ่าซาง (Shao Shang) หรือจุดแรกของเส้นหยางหมิงลำไส้ใหญ่ ที่ปลายนิ้วชี้ด้านข้างมีชื่อว่าจุดซางหยาง (Shang Yang) สำหรับคนต่างชาติการจะไปจำชื่อจุด ฝังเข็มนับร้อยจุดเป็นชื่อจีนกลางเป็นเรื่องยาก ทางองค์การอนามัยโลกจึงกำหนดรหัสขึ้นมาแทนชื่อจุดเหล่านั้น เช่นจุดเซ่าซางมีรหัสเป็น LU-11 จุดซางหยางมีรหัสเป็น LI-1 เป็นต้น

"การเตรีมตัวก่อนการรักษา"
1.ควรสวมใส่เสื้อผ้าที่ไม่รัดจนเกินไปและเป็นเสื้อผ้าที่สามารถแยกเสื้อส่วนบนกับกางเกงหรือกระโปรงส่วนล่างได้ เพื่อความสะดวกในการฝังเข็ม
2.หากฝังเข็มบริเวณต้นคอ ต้องรวบผมขึ้นให้เรียบร้อย เพราะการฝังเข็มบริเวณต้นคอ ต้องใช้ความแม่นยำให้การฝังเป็นอย่างมาก
3.ทำจิตใจให้สบาย ไม่ต้องเครียด เพราะความเครียดจะทำให้โลหิตหมุนเวียนไม่ดี
4.ชำระร่างกายให้สะอาด
5.ควรต้องพักผ่อนร่างกายมาเพียงพอไม่อดหลับอดนอน
6.ควรจะทานอาหารรองท้องมาบ้างอย่าปล่อยให้ท้องว่างก่อนมาฝังเข็ม7.ไม่ควรดื่มเเอลกอฮอล์ลหรือของมึนเมาก่อนมาเข้ารับการรักษาด้วยการฝังเข็ม

 โรคที่ได้ผลดีกับการรักษา 
การฝังเข็มได้ผลดีกับอาการปวดต่างๆ เช่น ปวดประจำเดือนรุนแรง อาการอ่อนแรง ปวดหัว ไมเกรน โรคเส้นเลือดในสมองตีบ อัมพฤกษ์/อัมพาต อาการชาจากโรคเบาหวาน ความดัน และโรคภูมิแพ้รักษาโรคด้วยวิธีฝังเข็ม นอกจากการฝังเข็มนั้นจะสามารถรักษาโรคต่างๆได้อย่างมีประสิทธิภาพเเละมีการยอมรับกันทั่วไปเเล้วนั้น การรักษาด้วยการฝังเข็มด้วยศาสตร์ทางการเเพทย์เเผนจีนนั้นยังมุ่งเน้นการฝังเข็มเพื่่อป้องกันการเกิดโรคเเละช่วยการปรับสมดุลร่างกาย